google/wiki40b huggingface dataset:
Jean-Guenolé-Marie Daniélou

Teologisk plattform

Daniélou anses sammen med dominikanerpateren Yves Congar og jesuittpateren Henri de Lubac som forkjempere av den såkalte Nouvelle théologie, som særlig mellom 1940 og 1950 gjorde seg gjeldende ved å applisere moderne filosofi innen teologien. Blant de emner han beskjeftiget seg med som teolog, var problemet i spenningsfeltet mellom sannhetens uforanderlighet og dens historisitet, forholdet mellom natur og nåde, temaer aktualisert av marxismen, de ikke-kristne religioner og gudserkjennelse. Mange av disse problemstillingene skulle også tematiseres under Annet Vatikankonsil 1963–1965, der Daniélou deltok som en av de teologiske eksperter.
Han ble kreert til kardinal i 1969 av pave Paul VI, og bispeviet noen dager tidligere i den forbindelse.
I 1972 ble han innvalgt i Det franske akademi.

Dødsfall under uoppklarte omstendigheter

Daniélou døde av hjerteinfarkt i 1974 i Paris i hjemmet til en prostituert. Den katolske kirke hevdet i forbindelse med dødsfallet at han var på vei for å bidra med løsepenger til den prostituertes elsker. Fransk presse og befolkningen i sin alminnelighet var - og er - mer kyniske i vurdering av kardinalens uegennyttighet.
Exelmans (Paris Metro)

Exelmans er en stasjon på metroen i Paris.
Stasjonen betjener linje 9.
Dansk Guldalderjazz Vol. 1–4

Dansk Guldalderjazz Vol. 1–4 er en samling av fire CD-er som kom ut i 1988. De inneholder jazzmusikk fra perioden 1940–1949 spilt av danske musikere som blant annet Svend Asmussen, Kai Ewans, Bernhard Christensen, Harlem Kiddies, Børge Roger Henrichsen og Henry Hagemann. 
Dansk Guldalderjazz Vol. 1–4 er tatt opp i den danske kulturkanonen under populærmusikk.
Trevor Sinclair

Klubbkarriere

Sinclair startet sin karriere hos Blackpool i 1989, hvor han spilte frem til 1993 da han meldte overgang til London-klubben Queens Park Rangers på en overgangssum på 600 000 pund. Der spilte han 168 seriekamper og scorte 16 mål over fem år. I januar 1998 meldte han overgang til West Ham United på en overgang verdt 2,7 millioner pund, hvor Iain Dowie og Keith Rowland gikk motsatt vei. 
Til tross for skader og skifte av managere fikk han 177 seriekamper og 37 mål for West Ham United, før han etter nedrykk i 2003 ble solgt videre til Manchester City for 3,3 millioner pund. Hos City fikk han blant annet æren av å score klubbens første mål på City of Manchester Stadium i en europacupkamp. Etter å ha spilt over 80 kamper på fire sesonger ble han frigitt av City på slutten av 2007/2008-sesongen. Etter dette signerte Sinclair under på en kontrakt med Cardiff City, men skader gjorde at han ikke fikk like mye spilletid som tidligere. Han ble dermed frigitt etter 2008-sesongen og la dermed opp som aktiv fotballspiller.

Internasjonal karriere

Sinclair fikk sin debut for England i 2001 i en kamp mot Sverige. Han ble deretter tatt ut i troppen som representerte England under VM i fotball 2002 av landslagstrener Sven-Göran Eriksson, og spilte fire kamper som erstatter for en skadet Owen Hargreaves. Sinclairs siste kamp av totalt 12 kamper for England kom i en landskamp mot Kroatia i august 2003.
NM i svømming langbane 2010

NM i svømming langbane 2010 ble arrangert i Pirbadet i Trondheim 8.-11. juli 2010. Arrangører var Trondhjems SLK og NTNUI.
Nederlandsk Karibia

Nederlandsk Karibia er en fellesbetegnelse for de seks øyene i Karibia som er en del av Kongeriket Nederlandene, det vil si landene Aruba, Curaçao og Sint Maarten og øyene Bonaire, Saba og Sint Eustatius som er en del av Nederland. Fram til 2010 utgjorde disse øyene landet De nederlandske Antiller.
På bakgrunn av politisk oragnisering kalles Bonaire, Saba og Sint Eustatius (BES-øyene) Karibisk Nederland. På bakgrunn av geografisk plassering kalles Aruba, Bonaire og Curaçao ABC-øyene, mens Saba, Sint Eustatius og Sint Maarten kalles SSS-øyene.
Pseudotajuria donatana

Utseende

En middelsstor stjertvinge med to tynne stjerter på bakvingen. Oversiden er svart med metallisk blå felter somk er små og lite fremtredende hos hunnen. Undersiden er brun med et grått felt foran på bakvingen.

Utbredelse

Slekten er utbredt i Sørøst-Asia, fra Burma i vest til Borneo i øst.
Schloss Esterházy (Eisenstadt)

Schloss Esterházy er et slott i Eisenstadt i Østerrike. Det ble opprinnelig oppført på slutten av 1200-tallet, og kom i familien Esterhazys eie i 1622. Slottet eies idag indirekte, gjennom stiftelser, av prinsesse Melinda Esterházy. Esterházy-familien hadde Joseph Haydn som kapellmester, og det arrangeres jevnlig konserter i den kjente Haydn-salen i slottet.
Fylkesvei 5864

Fylkesveg 5864 går mellom Skogevatnet og Myklebust i Sande kommune. Veien er 3,0 km lang.
Frem til 2019 hadde veien betegnelsen Fv8.
The 20th Century Fox Hour

Historie

The 20th Century Fox Hour ble sendt onsdager kl. 22 på CBS og byttet på å bli sendt annenhver uke, sammen med The U.S. Steel Hour. Serien ble sponset av General Electric. Manusene var ofte basert på filmer som hadde blitt utgitt av 20th Century Fox, inkludert Laura (1944), Mirakelet på Manhattan (1947), Den brukne pilen (1950), Fjorten timer (1951) og Operasjon Cicero (1952). Episoden «The Great American Hoax» fra 1957, med Ed Wynn i hovedrollen, var basert på Paddy Chayefskys upubliserte novelle med samme tittel. Fox hadde filmatisert novellen tidligere, som Presidenten kommer (1951), med Monty Woolley og Marilyn Monroe. Joseph Cotten var vert i seriens første sesong, mens Robert Sterling var vert i den andre sesongen.
En rekke kjente personer spilte gjesteroller i serien, inkludert Robert Wagner, Bette Davis, George Sanders, Joan Fontaine, Macdonald Carey, Fay Wray, Merle Oberon, Gary Merrill, Thomas Mitchell, Joanne Woodward, Alan Hale jr., Ricardo Montalbán, Teresa Wright, Peter Lorre, Carolyn Jones, Farley Granger og Rita Moreno. Barneskuespilleren Johnny Washbrook spilte tre gjesteroller i serien, samtidig som han også spilte hovedrollen i westernserien My Friend Flicka. Judson Pratt spilte rollen som MacIntyre i episoden «The Moneymaker» i 1956. Barneskuespilleren Beverly Washburn spilte rollen som Ruthie i episoden «The Hefferan Family» i 1956 og rollen som den unge Kate i episoden «Men in Her Life» i 1957.
Fra 2002 til 2004 ble restaurerte episoder fra serien, som ble omdøpt til Hour of Stars, sendt på Fox Movie Channel med Robert Wagner som vert.
Sterkøl

Sterkøl er øl (klasse 3) som omsettes i Norge med høyere alkoholinnhold enn 4,75%. Aldersgrensen for kjøp av sterkøl er 18 år. Fra tidligere var disse sortene enten eksport-øl (pilsnertype) eller bokkøl. Førstnevnte kalles også gulløl og ekstra-øl.
Dagens regler sier at sterkøl bare  kan omsettes lovlig på Vinmonopolet, etter en lovendring som trådte i kraft 1. mars 1993. Lovendringen var en del av en avtale regjeringen Brundtland gjorde med Kristelig Folkeparti for å få Krf til å stemme for EØS-avtalen. Før dette kunne øl opptil 7% selges i butikker. En måned etter at øl i skatteklasse III forsvant fra butikkene hadde salget sunket med 90%. En avgjørelse i EFTA-domstolen i 1997 fastslo at det var greit at Vinmonopolet hadde enerett på salg av sterkøl. 
I 1998 ga regjeringen Bondevik Vinmonopolet lov til å selge øl med høyere alkoholinnhold enn 7%, etter påtrykk fra EFTAs overvåkingsorgan ESA. Etter denne regelendringen begynte Ringnes produksjonen av Ringnes Loaded, en øl på 10,2% på halvlitersbokser. Navnet og emballasjen gjorde at Vinmonopolet nektet å selge ølen, men Ringnes lanserte ølen på nytt under navnet Ringnes Eagle. Ølen var i flere år det mest solgt sterkølet på polet. Siden 2005 har Hansa sterkøl vært det mest solgte.

Omsetning av sterkøl

I 1970 utgjorde sterkøl 20 prosent av den totale ølomsetningen. I 1980 hadde dette sunket til 14 prosent, og i 1992 var det nede i 4,5 prosent.  Salget sank ekstra i 1990 etter at en ny lov trådte i kraft 1. juli 1990. Denne loven sa at sterkøl bare kunne selges bak disken, noe som gjorde at flere butikker stoppet salget, fordi de ikke hadde mulighet til å ha en egen øldisk. I juli 1990 ble det solgt halvparten så mye sterkøl som juli 1989.
I 1986 ble det solgt cirka 26 millioner liter sterkøl, i 1992 nesten 10 millioner liter mens det i 1993 ble solgt knapt 2,5 millioner liter. I 1995 ble det solgt 1,6 millioner liter sterkøl.
Klortanagar

Utbredelse

Arten er endemisk til den sørøstlige Brasil og forekommer i fuktige fjellskogene fra Espírito Santo sør til det østlige Santa Catarina.
Tom Clancy's Rainbow Six: Lockdown

Oppbygning

Som de andre spillene i Rainbow Six-serien er Lockdown løst bygget på romanen Rainbow Six av den amerikanske forfatteren Tom Clancy, om et internasjonalt lag antiterroristsoldater. Men i motsetning til de tidligere taktiske skytespillene i serien, som ble ansett som svært realistiske, har Lockdown et raskere og mer arkadeaktig preg, og er i større grad et rent førstepersons skytespill. Utpregede deler av de tidligere spillene, som muligheten for å planlegge et oppdrags utførelse på forhånd, og mulighet til å hoppe mellom de forskjellige antiterroristene under utførelsen, er tatt vekk i Lockdown, som har ført til sterke protester fra tilhengere av serien, som fortsatt gjerne foretrekker Tom Clancy's Rainbow Six 3: Raven Shield. I Lockdown har spilleren kun mulighet til å spille som Domingo Chavez og skarpskytteren Dieter Weber.
Ubisoft har annonsert en oppfølger, Rainbow Six: Critical Hour, som skal komme ut våren 2006. Critical Hour skal i større grad bli et taktisk skytespill enn Lockdown.
Frukthagen

Frukthagen (persisk: بوستان‎, Bustān) er et diktverk fra 1257 av den persiske dikteren Sa'di (ca 1200–83).
Verket består av ca 4100 dobbeltvers i mathnawi-form, og beskrives som et «moralistisk og anekdotisk poetisk verk» Boken er mye sitert i de persiskspråklige landene Iran, Afghanistan og Tadsjikistan. «Mange av versene er blitt til ordtak og stående uttrykk brukt som livsfilosofi eller allmennkunnskap og rettesnor i hverdagen.»
Ischnorrhabda

Utbredelse

Arten lever i det sørlige Kina (Gansu, Sichuan).
Brighton Beach gasskraftverk

Brighton Beach gasskraftverk er et gasskraftverk i provinsen Ontario i Canada. Det har en installert produksjonskapasitet på 580 MW fordelt på 6 kokere / turbiner. Anlegget ble utbygd i 1962–1975. Brenselstypen er naturgass. Det er landets tredje største gasskraftverk.
Sibirhumle

Kjennetegn

Sibirhumla er sort med to gule striper på brystet og en forrest på bakkroppen og den har hvit bakroppsspiss. Arbeiderne har gul pels foran i ansiktet, noe dronningene ikke har. Hannene har mer gult på seg. Både hunner og hanner kan variere mye i utseende.
Sibirhumle kan til forveksling likne på lynghumle som har samme fargetegninger på kroppen og samme runde ansiktsform. Sibirhumla kjennetegnes imidlertid på den gule barten og lyse hår på leggene. Den er dessuten mer korthåret enn andre humler. Lynghumla har svarte hår på beina og mer rufsete behåring.

Forvekslingsarter

Sibirhumle er svært lik lynghumla som har samme fargetegninger på kroppen og samme runde ansiktsform og skilles best på forskjeller i hannenes genitalier. Den kan skilles fra lynghumle på at båndet på T1 er skittenhvit, mens det er gult hos lynghumle. Dessuten har arbeidere av sibirhumle en lys hårdusk i ansiktet, noe som mangler hos lynghumle. Men ellers er det ingen som har slike fargetegninger.

Størrelse

Det er en stor humle. Målene kan variere, og særlig lengden er unøyaktig da bakkroppen kan trekkes sammen eller strekkes ut.

Bolet

Ingen kjente bolfunn i Norge.

Utbredelse

Sibirhumla har sin opprinnelige forekomst i et bredt belte gjennom sørlige delene av Sibir. Etter 1990 har arten ekspandert raskt vestover, kanskje som følge av å ha passert en geografisk barriere som Uralfjellene. Så langt er den påvist i Finland, Baltikum og Nord-Tyskland. Se kart
Hittil finnes det ingen publiserte funn verken i Sverige eller i Danmark. Og i Sverige har forskerne spekulert i om de første innvandrerne ville komme østfra via Finland eller lenger sør, via Tyskland, Polen og Baltikum. Hvordan humla endte opp i Norge er foreløpig uvisst.
Surrey (British Columbia)

Surrey er en by innenfor Metro Vancouver i Britisk Columbia, Canada. Med 423.935 innbyggere, er det den nest tettest befolkede kommunen i Metro Vancouver og den tolvte største i landet. Surrey ble grunnlagt i 1879 og fikk bystatus i 1993. Byen har en av de tre campusene til Simon Fraser University, og er betjent av Expobanen av SkyTrain.
Philippe Bidart

Liv og virke

Bidart arbeidet tidlig på 1970-tallet som lærer ved en ikastola. Inspirert av de politiske kampene i spansk Baskerland grunnla han i 1973 den væpnede organisasjonen Iparretarrak, som kjempet for baskisk selvstendighet fra Frankrike.  Organisasjonen var også særlig opptatt av det de anså som franske myndigheters ensidige satsing på turisme, mens andre næringer som fiske, landbruk og industri ble neglisjert.
I 1982 gikk Bidart under jorden. 20. februar 1988 ble han arrestert i Boucau.

Dom og fengsel

I 1992 ble Bidart dømt for drapet på to medlemmer av opprørspolitiet Compagnies républicaines de sécurité i hans hjemby Saint-Etienne-de-Baïgorry. I 1993 ble han dømt for drapet på en gendarm i Biscarrosse. I 2000 ble han også dømt for en gammel skyteepisode som kostet en politimann livet og såret en annen. Han sonet 19 år i høysikkerhetsfengselet i Clairvaux før han ble prøveløslatt i 2007. Prøveløslatelsen ble anket av den franske riksadvokaten.

Etter løslatelsen

Et av vilkårene for prøveløslatelsen var at Bidart ikke fikk lov til å bo i fransk Baskerland.
I 2011 ble han valgt til sekretariatet i det baskiske nasjonalistpartiet Abertzaleen Batasuna.
I mai 2012 besluttet ankedomstolen i Paris at Bidart fikk flytte hjem til sin fars hus i Saint-Etienne-de-Baïgorry, stadig underlagt visse restriksjoner.
Baltisk mesterskap i triatlon 2018

Baltisk mesterskap i triatlon 2018 ble arrangert 3. og 4. august 2018 i Kupiškis i Litauen.
Goodnight, Irene

Coverversjoner

I 1950, året etter Ledbetters død, spilte The Weavers inn sangen på plate.
The Weavers' enorme suksess inspirerte mange andre artister til å spille inn sine versjoner av sangen. Flere av dem ble selv suksessfulle, deriblant Tom Waitz`s versjon.
The Tanner Sisters with The Hedley Ward Trio spilte inn en versjon i London 23. september 1950. Den ble utgitt på His Master's Voice B 9980 og på His Master's Voice A.L. 3128.

Norsk versjon

Egil Hagen har skrevet en norsk tekst. På norsk bærer den tittelen «Godnatt Irene».
Torviscosa kraftverk

Torviscosa kraftverk er et varmekraftverk beliggende i provinsen Udine i regionen Friuli-Venezia Giulia i Italia. Det har en installert produksjonskapasitet på 785 MW fordelt på én 785 MW blokk med kombinasjonssyklus, 2+1  gassturbiner. Anlegget ble utbygd omkring 2006, og ligger i et meget stort industriområde med en kjemisk fabrikk opprinnelig fra 1937. Brenselstypen er naturgass og dieselolje, og operatør er energiselskapet Edison SpA. Utstyret er levert vesentlig av Alstom og Toshiba.
Utslippene av CO2 i 2008 var på om lag 1.432.650 tonn, praktisk talt helt identisk med dette årets utslippskvote, og ørlite lavere enn 2007-utslippene.
Helsefagarbeidere i Delta

Helsefagarbeidere i Delta er en yrkesorganisasjon for helsefagarbeidere, hjelpepleiere, omsorgsarbeidere, assistenter som jobber med pasienter og andre som jobber innenfor helse- og sosialsektoren. Innmeldte elever, lærlinger og studenter er også inkludert i medlemsgruppen.
Helsefagarbeidere i Delta ble som yrkesorganisasjon stiftet i 1960, og skiftet senest navn i 2010. Før 2010 het organisasjonen Pleie- og omsorgsansatte (PO). Yrkesorganisasjonen har ca 9800 medlemmer, og gir ut bladet Helsefagarbeideren.
Helsefagarbeidere i Delta er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.
Leder i Helsefagarbeidere i Delta er Jette Dyrnes.
Jared Leto

Familie

Leto ble født i Bossier City i Louisiana i USA. Han har en eldre bror, med navnet Shannon, og to yngre halvbrødre fra hans fars andre ekteskap. Hans mor, Constance, hadde ansvaret for å oppdra Jared og Shannon etter skilsmissen. Shannon Leto er forøvrig trommisen i 30 Seconds to Mars.
Puff

Puff er en fellesbetegnelse på en type møbler gjerne produsert med en kubeform, fire ben og stopning i toppen. På en del puffer finnes det også oppbevaringsrom i sokkelen.
Fothviler: 
De fleste puffer er beregnet til å hvile føttene på og er gjerne levert sammen med en matchende stol. På noen typer stoler, gjerne kalt reclinere, har stolen innebygd støtte til bena, disse kalles for fotbrett. Fotbrettene er en plassbesparende erstatning for puffene.  
Sittemøbel:
 Noen puffer er også produsert til bruk som sittemøbel, disse er gjerne større enn modellene beregnet til fothvilere, og har en konstruksjon og stopning som gjør de bedre til å sitte på. Disse puffene kalles gjerne «sittepuff» eller «pall».
Protokoll (diplomati)

Protokoll innenfor diplomatiet har to betydninger:
1. Den enhet i et utenriksministerium som ivaretar forbindelsen med de utenlandske diplomater i landet og bistår dem i praktiske spørsmål, herunder spørsmål under Wienkonvensjonen om diplomatiske forbindelser. Protokollen ledes av protokollsjefen.
2. Den diplomatiske etikette som tilsikter likebehandling av alle lands representanter, uansett landets størrelse og betydning. Protokoll bestemmer blant annet den innbyrdes rekkefølge mellom diplomatene, basert dels på rang (ambassadør, chargé d'affaires, ministerråd, ambassaderåd, 1. ambassadesekretær, ambassadesekretær, attaché) og dels på hvem som har oppholdt seg lengst i landet, som Doyen. Den innbyrdes rangordning har betydning for hvordan diplomatene plasseres ved offisielle begivenheter, middager og lignende. 
3. Dokument som lages ved forhandlinger og som beskriver dets forløp.
Nattergalvisen

«Nattergalvisen» er et meget gammelt skillingstrykk. Skillingsvisen skal stamme fra det fjortende århundret.

Teksten

1.Jeg ved vel hvor der stander et slot,

som er så vel bepryded.

Med sølv og med rødest guld

og med hugne stene opmured.
2.Og inden det slot der stander en lind,

med blade så deilig og skjønne,

hvor under bor en nattergal fin

som liflig mon røre sin tunge.
3.Så kom der en ridder ridende ind

og hørte den nattergal sjunge.

Hvorover han høilig forundrede sig

thi thi det var ved midnattens stunde.
4.O hør du liden nattergal,

en vise jeg beder deg kvæde.

Din fjære jeg lader med guld beslå,

din hals med perler beklæde.
5.Jeg agter ei på de fjære av guld,

som jeg for deg skulde bære.

I verden jeg er en fremmed vild fugl,

og ingen mand monne mig kjende.
6.Er du iblandt alle en fremmed vild fugl,

og ingen mand monne dig kjende.

Dig tvinger vist hunger sne og kuld,

som falder på veien den brede.
7.Mig tvinger ei hunger ei kuld og sne,

som falder på veien den brede.

Mig tvinger mere den lønnlige ve

den gjør mig stor angest og kvide.
8.Imellom bjerge og dyben dal

henrinde de stride vandstrømme,

men den som haver en huld tro ven

han går ei så snart utav glemme.
9.Jeg havde mig en kjæreste bold

en ridder så mægtig og vædlig,

min stemoder kasted det hastig omkuld

for hun ei så have det vilde.
10.Min stemor mig skabte til nattergal

at jeg skulde verden omflyve,

min broder til en ulv så grå

bønd hannem i skoven at løbe.
11.Strax løp han hen i skoven ind

bad Gud ham ei helbrede.

Før han rev hendes hjærte og drak hennes blod

syv år derefter så skede.
Théâtre Vidy-Lausanne

Théâtre Vidy-Lausanne E. T. E. (Espace Théâtral Européen) er et teater i bydelen Vidy i Lausanne i Sveits.
Teaterbygningen ble oppført for den sveitsiske nasjonalutstillingen i 1964 av arkitekten Max Bill. Den skulle opprinnelig brukes i seks måneder og deretter rives, men dette skjedde ikke. Bygningen omfatter en stor sal (Salle Charles Apothéloz) med 400 plasser, en liten (Passerelle) med noe over hundre plasser og et permanent telt foran bygningen (chapiteau) med plass til 200 tilskuere.
Mange berømte regissører som Benno Besson, Peter Brook, Luc Bondy, Heiner Goebbels, Joël Jouanneau, Jacques Lassalle og Robert Wilson har arbeidet ved Théâtre Vidy.
Hvert år har teateret mer enn 20 produksjoner og over 300 forestillinger. Flere er samproduksjoner med andre europeiske teatre, og vises på turnéer i andre deler av verden.
Gulvinget høstlibelle

Utbredelse

Gulvinget høstlibelle er utbredt i det meste av Europa og det nordlige Asia til Japan. Finnes i Danmark, og det sydøstlige Sverige og Finland. I sydlige Norge, i lavlandet, vestover til Rogaland. Finnes også i Sør-Trøndelag og Nordland.

Utseende

Kjønnene er ganske like. Grunnfargen er på brystpartiet er lyst brunlig, med svarte tegninger. Bakkroppen er rød-orange på oversiden og har en mørk lengdestripe langs siden. Hunnens bakkropp er nesten helt gul og har i tillegg en gul lengdestripe under den svarte. Hunner mangler den røde fargen på bakkroppen, slik som hos hannen.
Vingene holdes i en rett vinkel ut fra kroppen i hvile. Vingene, og særlig bakvingene, er gult farget ved roten (basen). Blodrød høstlibelle ligner gulvinget høstlibelle, men mangler gulfargen ved vingeroten. Vingespennet er mellom 55 og 65 millimeter.

Levevis

Nymfen lever på bunnen i mindre grunne innsjøer eller våtmarker, på solrike steder. Gulvinget høstlibelle foretrekker større områder med rik sumpvegetasjon, som elvesnelle og starr, på steder som delvis eller helt tørker ut om sommeren.
Eggene overvintrer på land, på steder som oversvømmes om våren. Utviklingen tar 1 år. Nymfen lever i vann blant torvmose og vannplanter. De voksne (imago) øyenstikkerne finnes vanligvis ikke langt fra stedet der de levde som nymfe.
Flygetiden er fra tidlig i juli til månedskifte av oktober/november.
Gulvinget høstlibelle har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Verdens dyrevernorganisasjon

Verdens dyrevernorganisasjon, World Society for the Protection of Animals (forkortet WSPA), er en internasjonal dyrevernsorganisasjon. WSPA ble opprettet i 1981 da to tidligere organisasjoner ble sammenslått: World Federation for the Protection of Animals (WFPA), som ble opprettet i 1953, og International Society for the Protection of Animals (ISPA), som ble opprettet i 1959. Organisasjonen har konsultativ status i FNs økonomiske og sosiale råd.
Signe Augusta Lindeman

Bakgrunn

Signe Lindeman var datter av komponistene Anne Severine Lindeman og Peter Brynie Lindeman. Lindeman-slekten besto av flere generasjoner betydelige norske komponister og musikere, og Signe lærte å spille piano da hun var seks år gammel.

Utdanning

Signe Lindeman avla organisteksamen ved Musikkonservatoriet i Oslo i 1917. Samtidig som hun var elev ved konservatoriet arbeidet hun som kontorassistent der, samt underviste privatelever på klaver. I 1921-1923 var hun i Tyskland for å studere hos organisten Karl Straube ved konservatoriet i Leipzig.

Musikalsk virke

I 1923 debuterte Lindeman som konsertorganist i Vor Frelsers kirke, og var den første norske kvinnen til å gjøre dette. Fram til tidlig på 1930-tallet holdt hun en rekke orgelkonserter, hvor hun spilte både egenkomponerte verk, verk av familiemedlemmer, samt verk av J.S. Bach, J.G. Rheinberger og F. Mendelssohn.
Lindeman komponerte blant annet orkesterverk, kammermusikk, orgelverk, romanser og klaverstykker, samt en rekke stykker til undervisningsbruk.
Som aleneforsørger for to barn valgte hun utover 30-tallet å prioritere undervisning og faste oppdrag som kirkeorganist for å sikre en stabil inntekt.  Hun var i løpet av sin karriere fast organist ved blant annet Lilleborg menighet, Kampen kirke og i Gamlebyen kirke. Hun underviste ved Musikkonservatoriet i Oslo fram til 1963.

Annet

I 2011 spilte organisten Bjørn Andor Drage inn flere av Lindemans komposisjoner på platen Norwegian Romances.